Si Maria Yzabell Angel V. Palma sarong dating iskolar asin resipyente kan Jesse M. Robredo Youth Award 2018. Siya sarong iskolar kan Philippine Science High School sa Rehiyon Bikol asin iyo an imbentor kan Airdisc Air Conditioning Technology na naggagamit sana kan duros na satong hinahangos, dae na kaipuhan maggamit nin hydrofluorocarbons (HFCs) na nakakaraot sa satong salud. Nakakapagpabawas man ini kan greenhouse gasses na nakakaapekto sa satong kapalibotan. An saiyang Airdisc Air Conditioning Technology naghakot na ning iba-ibang gawad sa iba-ibang bansa arog kan South Korea, Indonesia, Malaysia, Thailand, Taiwan, Romania, asin Canada. Siya ginawadan kan Ciudad nin Naga nin Jesse M. Robredo Youth Award kan Hunyo 2018.